./data/phi0474/phi033/phi0474.phi033.perseus-lat2.xml
M. Tullius Cicero
utrum tandem existimas facilius fuisse, Tubero, Ligario ex Africa exire an vobis in Africam non venire? poteramusne, inquies, cum senatus censuisset? si me consulis, nullo modo; sed tamen Ligarium senatus idem legaverat  atque ille eo tempore paruit cum parere senatui necesse erat; vos tum paruistis cum paruit nemo qui noluit  reprehendo igitur? minime vero  neque enim licuit aliter vestro generi, nomini, familiae, disciplinae  sed hoc non concedo ut, quibus rebus gloriemini in vobis, easdem in aliis reprehendatis